Rights Of A Husband In Case Of Divorce Or Khula?
انسانوں نے مرد و عورت کے حقوق طے کرنے ہی میں ٹھوکر کھائی ہے۔ کچھ سماجوں میں عورت کو بالکل غلام سمجھ لیا گیا اور مغرب میں دونوں کو ہر طرح سے برابری کا درجہ دے دیا گیا۔ یہ دونوں ہی اعتدال کے خلاف ہے۔ گھر ایک ادارہ ہے جس ایک ہی سربراہ ہو سکتا ہے۔ مرد پر چوں کہ کمانے اور حفاظت کی ذمہ داری ہے اس لیے سربراہی کا منصب اس کے لیے ہی مناسب ہے۔ عورت اس کے مقابل اطاعت کے منصب پر ہے۔ وہ مرد سے اپنا خرچ وصول کرے گی۔ اس لیے اس کی اطاعت بھی کرے گی۔ اطاعت کا مطلب غلامانہ اطاعت نہیں۔ اسی مناسبت سے مرد کو یہ ادارہ ختم کرنے یعنی طلاق کا اختیار ہے کیون کہ وہی اپنے مال سے اس قائم کرتا ہے۔ عورت جو کماتی ہے وہ ذمہ داری کی وجہ سے نہیں بلکہ کنٹری بیوٹ کرنے کے لیے کماتی ہے اصل ذمہ داری مرد کی ہے۔ یورپ میں مرد کو ایثار پر مجبور کیا گیا ہے کہ ذمہ داری ساری وہ اٹھائے لیکن حقوق میں برابری ہو۔ طلاق اسے عورت دے سکتی ہے اور اگر وہ طلاق حاصل کرنا چاہے تو اسے آدھی جائیداد عورت کو دینی پڑتی ہے۔ انھیں وجوہات سے اسلام نے دونوں کے گھریلو حقوق و فرائض طے کیے ہیں۔
آپ کے جوابات اور تشریحات کا بہت بہت شکریہ۔ مگر اس پر مزید سوچ و بچار کی ضرورت ہے۔ آپ کے اپنے جوابات میں چند تضادات موجود ہیں۔ مگر یہ علمی گفتگو ہے اور ہم دونوں کے پاس ایک دوسرے سے اختلاف کا حق حاصل ہے۔ میرے نزدیک آج بھی بات یہی ثابت ہے کہ قرآن اس معاملے میں کوئی حتمی رائے اور حکم دینے سے قاصر ہے۔ اور اس کے برعکس عورتوں کے حقوق پر بڑی فصاحت سے گفتگو کی گئی ہے ۔اسی وجہ سے شاید ہمارے معاشروں میں ایک منظم نظام تکمیل نہیں پا سکا ہے بمقابل مغربی دنیا کے۔ کیونکہ نہ ہم مذہبی طور پر کوئی نظام قائم کر سکتے ہیں نہ معاشرتی طور پر۔ مذہب مردوں کے حقوق بتانے سے یکسر قاصر ہے اور معاشرتی طور مرد کے صرف فرائض ہیں۔ عورت کسی قسم کی پابندی سے بری الزمہ ہے۔ کیا مذہب عورت کو اس بات کا پابند کرتا ہے کہ وہ مرد کی خدمت کرے۔ اطاعت اور خدمت میں فرق واضح ہے۔ مگر مرد پر ذمہ داری ہے کہ نان نفقہ اور حفاظت کرے۔ بدلے میں اسے کیا ملے گا۔ مذہب خاموش ہے۔ اور یہی وجہ آج کل بڑھتے طلاق کے رجحان کی۔ عورت اپنے تمام حقوق چاہتی ہے جو مذہب کی روح سے ثابت ہیں مگر کیونکہ فرائض نہیں ثابت سو معاشرہ افراتفری کا شکار ہے۔ عورت سوال پوچھتی ہے کہ قرآن سے ثابت کرو کہ یہ کہاں حکم آیا ہے کہ مجھے اپنے شوہر اور اس کے ماں باپ کی خدمت کا پابند کیا گیا ہے۔ حقیقت یہ ہے قرآن تو یہ حکم تک نہیں دیتا کہ اس حفاظت اور نان نفقہ کے بدلے میں مرد کا خیال رکھنا عورت پر فرض ہے۔ اس کی اولاد کی پرورش کرنا عورت پر فرض ہے۔ اس کے گھر اور مال کی حفاظت فرض ہے۔ جیسا کہ میں عرض کر چکا ہوں آپ میرے سوال کے جواب میں بمشکل دو آیتیں پیش کر سکے جو بذات خود اس بات کی دلیل ہے کہ قرآن اس سلسلے میں کوئی واضح احکامات دینے سے قاصر ہے۔ اگر آج آپ سے سوال عورتوں کے حقوق کے بارے میں ہو تو کیا آپ صرف دو آیتیں ہی پیش کریں گے۔ میری ذاتی رائے میں بجائے اس بات کا دفاع کیا جائے کہ قرآن مردوں کے حقوق بتانے سے قاصر ہے ہم غیر ضروری اور غیر متعلقہ توجیہات تلاش کرنے کی کوشش کرتے ہیں۔ جیسا کہ عرض کیا ہے میرا مقصد ہرگز ہرگز آپ کے علم اور دانش کو چیلنج کرنا نہیں ہے۔ اللہ آپ کی عزت اور تکریم میں اضافہ فرمائے۔ رہنمائی کا بہت بہت شکریہ۔
یہ بات قرآن نے نہیں کہی کہ وہ ضابطہ حیات ہے۔ یہ مولانا مودودی کا کہنا تھا۔ آپ جس چیز کو قرآن کا نقص کہہ رہے ہیں وہ اس کا نقص نہیں، بلکہ اس کے داءرہ نہیں ہے۔ یہ بات باور کراءی گءی ہے۔